તાજેતરમાં ખુદ મ્યુનિસિપલ કમિશનર મૂકેશકુમારે પ્લોટનું માર્કેટિંગ કરવા મુંબઈની મુલાકાત લીધી હતી. જોકે ગત જીએસટીની અમલવારીને પગલે હરાજી પર કામચલાઉ બ્રેક લાગી છે. આ અંગે સ્ટેન્ડિંગ કમિટીના ચેરમેન પ્રવીણ પટેલ કહે છે, રિવરફ્રન્ટના પ્લોટની હરાજીને હમણાં મોકૂફ રખાઈ છે. રેરા અને જીએસટીની અમલવારી અને તેનો અભ્યાસ કર્યા બાદ હરાજીની પ્રક્રિયા હાથ ધરાશે. અત્રે ઉલ્લેખનીય છે કે રિવરફ્રન્ટનો કોમર્શિયલ જમીનના ૩,૨૬,૮૩૦ ચો.મીટરના કુલ ૫૧ પ્લોટ તબક્કાવાર વેચાણમાં મુકાવાના છે.